Variņi vald

Variņi vald (läti keeles Variņu pagasts) on vald Lätis Smiltene piirkonnas. Vald piirneb sama piirkonna Launkalne, Palsmane, Vireši ja Drusti vallaga ning Gulbene piirkonna Ranka ja Lejasciemsi vallaga.

Valla pindala on 101 km². 2016. aasta seisuga elas seal 827 inimest. Valla keskus on Variņi küla, vallamaja asub aadressil Oktobra iela 3a. Vallavanem on Uldis Birkenšteins.

 Ajalugu 

Vald moodustati aastal 1990, mil Palsmane vallast eraldusid endise kolhoosi "Oktobris" alad. 2009. aastast kuulub vald Smiltene piirkonda.

 Loodus 

Olulisemad jõed on Vizla jõgi ja selle lisajõgi Palsa, samuti ka Vidaga jõgi. Vallas kasvab kaks põlispuud - mänd "Lielā priede" ümbermõõduga 3,3 meetrit ja Vilciņi tamm-hiiglane ümbermõõduga 8,25 meetrit. Looduskaitse all on veel Mazlindese tamm, Rauši mänd, Krūmiņi pärn, Krūmiņi tamm, Lielmeži mänd, Kalnzemnieki tamm, Lazdupi tamm, Lejasūdrupi saar, Lejasūdrupi remmelgas, Lielūdrupi tammed, Krastūdrupi tamm ja Kuļķi mänd. Valla põhjaosa jääb osaliselt Šepka hoiualale, lõunaosa aga Lielais purvsi (Suursoo) hoiualale.

 Muinsusmälestised 

Muinsusmälestistest on kohaliku kaitse all Sliepji muinaskalmed. Kultuuriväärtusliku objektina on kirjas veel Vecrudbārži linnamägi.

 Asustus 

Aastal 2011 elas vallas 793 lätlast, 11 venelast, 3 valgevenelast, 7 ukrainlast ja 3 poolakat.Ethnic composition of Latvia 2011

Valla külad on:

 Küla  Küla tüüp  Elanike arv Grošļi  mazciems  30 (2007) Jaunzemi  mazciems   Ķempes  mazciems   41 (2007) Ķeņģi  mazciems   27 (2007) Kuļķi  mazciems   Lazdiņi  mazciems   Lindes  mazciems   Rudbārži  mazciems    Siliņi  mazciems   Ūdrupe  mazciems  13 (2007) Variņi  ciems   402 (2025)
Ülejäänud valla elanikud elasid külade koosseisu mitte kuuluvates taludes.

 Viited 

 Välislingid 

Kategooria:Läti vallad
Kategooria:Smiltene piirkond